 **MESTSKÁ ČASŤ**

**BRATISLAVA – PODUNAJSKÉ BISKUPICE**

Trojičné námestie 11, 825 61 Bratislava

Materiál určený na rokovanie:

Miestneho zastupiteľstva dňa : 21.03.2023

## 

**Výzva na predkladanie žiadostí o zapojenie sa do národného projektu s názvom**

**Pomoc osobám z Ukrajiny pri ich vstupe a integrácii na území SR – samospráva**

**Predkladá: Materiál obsahuje:**

Ing. Roman Lamoš - vyjadrenie komisií

starosta - návrh uznesenia

- dôvodová správa

**Zodpovedný:**

Ing. Boris Hurbanič

prednosta

**Spracoval:**

Pavel Drozd

Generálny sekretár kancelárie starostu

**Vyjadrenie komisií**

Komisia finančná, podnikateľských činností a obchodu :

**Komisia finančná, podnikateľských činností a obchodu odporúča prerokovať materiál na Miestnom zastupiteľstve mestskej časti Podunajské Biskupice.**

Komisia sociálnych vecí a zdravotníctva :

**Uznesenie č. 8/2023**

Komisia sociálnych vecí a zdravotníctva MsZ m. č. Bratislava-Podunajské Biskupice

**odporúča**

miestnemu zastupiteľstvu schváliť materiál výzva na predkladanie žiadostí o zapojenie sa do národného projektu s názvom „Pomoc osobám z Ukrajiny pri ich vstupe a integrácii na území SR – samospráva“ tak, ako bol predložený na spoločné rokovanie komisií miestneho zastupiteľstva

Komisia školstva :

**Komisia školstva súhlasí s návrhom a odporúča miestnemu zastupiteľstvu navrhovaný materiál prerokovať a schváliť.**

Komisia kultúry, mládeže a športu :

**Komisia kultúry, mládeže a športu odporúča navrhovaný materiál prerokovať na miestnom zastupiteľstve**

Komisia územného plánu, výstavby, životného prostredia, odpadov a cestného hospodárstva

Komisia ÚP,V, ŽP,OaCH

**berie na vedomie**

informáciu o možnosti podať výzvu na predkladanie žiadostí o zapojenie sa do národného projektu s názvom Pomoc osobám z Ukrajiny pri ich vstupe a integrácii na území SR – samospráva,

**a odporúča materiál**

na rokovanie Miestnemu zastupiteľstvu mestskej časti Bratislava – Podunajské Biskupice

#### **Návrh uznesenia**

**Uznesenie č. : .....................................**

Miestne zastupiteľstvo Mestskej časti Bratislava – Podunajské Biskupice po prerokovaní:

**A/ berie na vedomie:**

informáciu o možnosti podať výzvu na predkladanie žiadostí o zapojenie sa do národného projektu s názvom Pomoc osobám z Ukrajiny pri ich vstupe a integrácii na území SR – samospráva,

**B/ schvaľuje:**

predloženie žiadosti o zapojenie sa do národného projektu s názvom „Pomoc osobám z Ukrajiny pri ich vstupe a integrácii na území SR - samospráva“,

**Dôvodová správa**

Implementačná agentúra MPSVR SR vyhlásila výzvu na predkladanie žiadostí o zapojenie sa do národného projektu s názvom Pomoc osobám z Ukrajiny pri ich vstupe a integrácii na území SR – samospráva (ďalej len výzva) uverejnená: <https://ia.gov.sk/np-pomoc-osobam-z-ukrajiny-pri-ich-vstupe-a-integracii-na-uzemi-sr-samosprava/vyzva-na-zapojenie/index.html?csrt=15699345669851820801> .

Vyhlasovateľ dňa 3.3.2023 vyhlásil výzvu ktorej cieľom je zabezpečiť poskytovanie finančných príspevkov užívateľom NP (národný projekt), a to za účelom realizácie humanitárnych a integračných aktivít v prospech odídencov, žiadateľov o azyl a azylantov z Ukrajiny (ďalej len „odídenci z Ukrajiny“).

Hlavná aktivity sú informačné, poradenské a asistenčné činnosti v oblasti lepšieho sociálneho začlenenia odídencov z Ukrajiny. Poskytovanie finančných príspevkov užívateľom NP zabezpečujúcim pomoc a podporu osobám z Ukrajiny pri ich vstupe a integrácii na území SR prostredníctvom samosprávnych subjektov.

Takýmto samosprávnym subjektom je aj náš miestny úrad Podunajské Biskupice.

Finančné príspevky sa budú poskytovať na:

A) činnosť odborného personálu (zamestnancov žiadateľov NP podľa bodu 6 tejto výzvy) vo forme jednotkových nákladov,

B) činnosť dobrovoľníkov, vrátane ich koordinácie, a to formou vyčíslenia ekonomickej hodnoty dobrovoľníckej práce ako základne pre výpočet finančného príspevku pre užívateľov NP,

C) výdavky projektu financované formou paušálnej sadzby vo výške 40% zo súčtu finančných príspevkov na činnosť zamestnancov užívateľov NP a oprávnenej ekonomickej hodnoty dobrovoľníckej práce, uvedených v písmenách A) a B).

1. činnosť odborného personálu (zamestnancov žiadateľov NP podľa bodu 6 tejto výzvy) vo forme jednotkových nákladov

˗ bezprostredne po príchode odídencov z Ukrajiny na územie SR (od 24.2.2022)

˗ v rámci podpory integrácie odídencov z Ukrajiny do spoločnosti (do 31.12.2023)

Jednotkové náklady – finančné príspevky na celkovú cenu práce zamestnancov, ktorí vykonávajú **pomocné (nekvalifikované) práce** v rámci činností v prospech odídencov z Ukrajiny sú nasledovné:

|  |  |  |
| --- | --- | --- |
| **Druh pracovnoprávneho vzťahu** | **Jednotkový náklad v EUR** | **Merná jednotka** |
| Pracovná zmluva | 6,05 | odpracovaná hodina |
| Dohoda o vykonaní práce a Dohoda o pracovnej činnosti | 6,05 | odpracovaná hodina |
| Dohoda o brigádnickej práci študentov | 5,49 | odpracovaná hodina |

Jednotkové náklady – finančné príspevky na celkovú cenu práce zamestnancov, ktorí vykonávajú kvalifikované práce v rámci činností v prospech odídencov z Ukrajiny sú nasledovné:

|  |  |  |
| --- | --- | --- |
| **Druh pracovnoprávneho vzťahu** | **Jednotkový náklad v EUR** | **Merná jednotka** |
| Pracovná zmluva | 8,98 | odpracovaná hodina |
| Dohoda o vykonaní práce a Dohoda o pracovnej činnosti | 8,98 | odpracovaná hodina |

Finančný príspevok na celkovú cenu práce sa podieľa na spolufinancovaní miezd zamestnancov čiastočne a nemusí predstavovať plnú výšku celkového ohodnotenia zamestnancov pomáhajúcich odídencom z Ukrajiny.